CELEX: 62007CA0306
Language: fi
Date: 2008-12-18 00:00:00
Title: Asia C-306/07: Yhteisöjen tuomioistuimen tuomio (ensimmäinen jaosto) 18.12.2008 (Højesteretin (Tanska) esittämä ennakkoratkaisupyyntö) — Ruben Andersen v. Kommunernes Landsforening Slagelse Kommunen (aiemmin Skælskør Kommune) valtuuttamana (Tietojen ilmoittaminen työntekijöille — Direktiivi 91/533/ETY — 8 artiklan 1 ja 2 kohta — Soveltamisala — Työntekijät, joita kollektiivisopimus koskee — Tilapäisen työsopimuksen tai työsuhteen käsite)

21.2.2009   
            
            
               FI
            
            
               Euroopan unionin virallinen lehti
            
            
               C 44/13
            
         Yhteisöjen tuomioistuimen tuomio (ensimmäinen jaosto) 18.12.2008 (Højesteretin (Tanska) esittämä ennakkoratkaisupyyntö) — Ruben Andersen v. Kommunernes Landsforening Slagelse Kommunen (aiemmin Skælskør Kommune) valtuuttamana
   (Asia C-306/07) (1)
   
   (Tietojen ilmoittaminen työntekijöille - Direktiivi 91/533/ETY - 8 artiklan 1 ja 2 kohta - Soveltamisala - Työntekijät, joita kollektiivisopimus ’koskee’ - ’Tilapäisen’ työsopimuksen tai työsuhteen käsite)
   (2009/C 44/21)
   Oikeudenkäyntikieli: tanska
   Ennakkoratkaisua pyytänyt tuomioistuin
   Højesteret
   Pääasian asianosaiset
   
      Kantaja: Ruben Andersen
   
      Vastaaja: Kommunernes Landsforening, Slagelse Kommunen (aiemmin Skælskør Kommune) valtuuttamana
   Oikeudenkäynnin kohde
   Ennakkoratkaisupyyntö — Højesteret — Työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista 14.10.1991 annetun neuvoston direktiivin 91/533/ETY 8 artiklan 1 ja 2 kohdan tulkinta — Direktiivin täytäntöönpanemiseksi tehdyn kollektiivisopimuksen sovellettavuus työntekijään, joka ei ole sopimuspuolena olevan ammattijärjestön jäsen — Niiden työntekijöiden oikeudet, jotka katsovat joutuneensa loukatuiksi direktiivin säännösten laiminlyönnin vuoksi
   Tuomiolauselma
   
               1)
            
            
               Työnantajan velvollisuudesta ilmoittaa työntekijöille työsopimuksessa tai työsuhteessa sovellettavista ehdoista 14.10.1991 annetun neuvoston direktiivin 91/533/ETY 8 artiklan 1 kohtaa on tulkittava siten, että se ei ole esteenä sellaiselle kansalliselle säännöstölle, jonka mukaan kollektiivisopimusta, jolla tämän direktiivin säännökset on pantu täytäntöön kansallisessa lainsäädännössä, sovelletaan työntekijään, vaikka tämä ei ole minkään tällaisen kollektiivisopimuksen sopimuspuolena olevan ammattijärjestön jäsen.
            
         
               2)
            
            
               Direktiivin 91/533 8 artiklan 2 kohdan toista alakohtaa on tulkittava siten, että se ei ole esteenä sille, että työntekijää, joka ei ole hänen työntekoaan sääntelevän kollektiivisopimuksen sopimuspuolena olevan ammattijärjestön jäsen, voidaan pitää työntekijänä, jota tämä sopimus mainitussa säännöksessä tarkoitetulla tavalla ’koskee’.
            
         
               3)
            
            
               Direktiivin 91/533 8 artiklan 2 kohdan toisen alakohdan ilmaisua ”tilapäinen työsopimus tai työsuhde” on tulkittava siten, että se tarkoittaa lyhytkestoisia työsopimuksia ja työsuhteita. Jos jäsenvaltion lainsäädännössä ei ole tätä koskevaa säännöstä, kansallisten tuomioistuinten on määritettävä tämä kesto tapauskohtaisesti ja tiettyjen toimialojen tai tiettyjen tehtävien ja toimintojen erityispiirteiden perusteella. Mainittu kesto on kuitenkin vahvistettava siten, että sillä turvataan työntekijöiden tähän direktiiviin perustuvien oikeuksien tehokas suojelu.
            
         
      (1)  EUVL C 211, 8.9.2007.